Diari Oficial de la Generalitat Valenciana


Sumari del DOGV 3587, del 21-09-1999 (1999/7998)

Informació pública de les bases de la convocatòria per a la provisió del lloc de treball de tècnic mitjà de Règim Interior.
---------------------------------------------------------------------------------------------------------------------------

### Dades del document

Número de DOGV
:   3587

Data del DOGV
:   21-09-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/7998


Data del document
:   14-09-1999

Organisme emissor
:   Ajuntament de la Pobla de Vallbona

Tipus de document
:   Convocatòria

Descriptors 

:   * Pobla de Vallbona, la
    * concurs administratiu
    * administració local
    * professió administrativa

Informació pública de les bases de la convocatòria per a la provisió del lloc de treball de tècnic mitjà de Règim Interior. [1999/A7998]
  
En compliment del que la Comissió de Govern ha acordat en la sessió de data 14 de setembre de 1999, es publica la convocatòria del concurs de mèrits per a la provisió del lloc de treball de tècnic mitjà de Règim Interior entre personal funcionari pertanyent a qualsevol de les administracions públiques, d'acord amb les bases següents:
  
Primera. Objecte
  
1.1 Aquestes bases tenen per objecte regular la provisió del lloc de treball de tècnic mitjà de Règim Interior, mitjançant el procediment de concurs de mèrits, entre personal funcionari pertanyent a qualssevol de les administracions públiques.
  
1.2 La fonamentació jurídica en què es basa aquesta convocatòria es troba en l'article 20.1 de la Llei 30/1984, de Mesures per a la Reforma de la Funció Pública; article 101 de la Llei 7/1985, de 2 d'abril, Reguladora de les Bases de Règim Local; article 168 del Reial Decret Legislatiu 781/1986, de 18 d'abril, pel qual s'aprova el text refós de les disposicions legals vigents en matèria de règim local; article 20 del Decret Legislatiu de 24 d'octubre de 1995, del Consell de la Generalitat Valenciana, mitjançant el qual s'aprova el Text Refós de la Llei de la Funció Pública Valenciana; articles 18 a 25 del Decret 33/1999, de 9 de març, del Govern Valencià, pel qual s'aprova el Reglament de Selecció, Provisió de Llocs de Treball i Carrera Administrativa del personal comprés en l'àmbit d'aplicació de la Llei de la Funció Pública Valenciana; i supletòriament els articles 9 y següent del Reial Decret 365/1995, de 10 de març, pel qual s'aprova el Reglament General d'Ingrés del Personal al Servei de l'Administració General de l'Estat y de Provisió de Llocs de Treball i de Promoció Professional dels Funcionaris Civils de l'Administració General de l'Estat.
  
1.3 Les característiques del lloc de treball objecte de provisió són:
  
Denominació: tècnic mitjà de Règim Interior.
  
Localització: Àrea de Secretaria. Servei de Secretaria General.
  
Descripció de les funcions del lloc: gestió i coordinació, sota la direcció del secretari de la corporació, del Servei de Secretaria General, amb especial atenció a les funcions relacionades amb els negociats de Contractació Administrativa i Personal.
  
Complement de destinació: nivell 16.
  
Complement específic anual: 1.200.024 PTA (A2, B1, B2).
  
Segona. Requisits per a prendre part en el concurs
  
Caldrà complir els requisits següents, amb referència a la data de finalització del termini de presentació de sol·licituds:
  
- Ser funcionari o funcionària de carrera de qualsevol de les administracions públiques, qualsevol que siga la seua situació administrativa, llevat del suspens en ferm mentre dure la suspensió, i l'excedent voluntari per interés particular durant el termini legal obligatori de permanència en aquesta situació.
  
- Pertànyer al grup de titulació B.
  
- Estar en possessió de, pel cap baix, tres cursos complets de la llicenciatura de Dret, o el nombre de crèdits equivalent.
  
- Acreditar la permanència en el lloc de treball adquirit definitivament un mínim de dos anys, llevat de quan estiga ocupant la primera destinació definitiva que li haja sigut adjudicada després del procediment d'accés, i la resta d'excepcions establides en l'article 23.2 del Decret 33/1999, de 9 de març, del Govern Valencià.
  
- No estar sotmés a cap causa d'incapacitat o incompatibilitat.
  
- No estar inhabilitat penalment per a l'exercici de funcions públiques, ni haver sigut separat mitjançant expedient disciplinari de qualsevol administració o ocupació pública.
  
- No patir cap malaltia ni defecte físic que impedisquen l'exercici de les funcions corresponents al lloc de treball que es convoca.
  
Tercera. Presentació d'instàncies
  
3.1 Les instàncies on se sol·licita prendre part en aquest concurs de provisió es presentaran en el model oficial que es facilitarà a les oficines municipals i, una vegada omplides, s'adreçaran a l'alcalde president de la corporació.
  
3.2 El termini de presentació d'instàncies serà de 15 dies hàbils, comptadors des de l'endemà de la publicació en el Boletín Oficial del Estado de l'anunci de la convocatòria.
  
3.3 Les instàncies hauran de presentar-se al Registre d'Entrades de l'ajuntament, o als llocs que determina l'article 38 de la Llei 30/1992, de 26 de novembre, si bé en aquest darrer cas la persona aspirant haurà d'anunciar la seua presentació a l'ajuntament el mateix dia en què es produïsca, mitjançant fax, tèlex o telegrama. Sense complir aquests requisits no serà admesa la instància ni en el cas que es rebera fora del termini fixat en l'anunci de la convocatòria. No obstant això, transcorregut 10 dies des de la finalització del termini de presentació d'instàncies, no serà admesa cap proposició enviada per correu.
  
3.4 Les bases de la convocatòria es publicaran en el Diari Oficial de la Generalitat Valenciana. La convocatòria s'anunciarà en el Boletín Oficial del Estado, i començarà a computar el termini de presentació d'instàncies a partir de la seua publicació.
  
Quarta. Comissió de valoració
  
4.1 La comissió de valoració estarà constituïda pels següents membres:
  
President: l'alcalde president de la corporació o membre d'aquesta en qui delegue.
  
Secretari: el de la corporació o funcionari o funcionària d'aquesta en qui delegue.
  
Vocals:
  
- Un representant de la Generalitat Valenciana.
  
- Un funcionari o funcionària que preste serveis en alguna de les entitats que integren l'administració local, que desenvolupe funcions relacionades amb les pròpies del lloc de treball convocat.
  
- Un representant dels treballadors o treballadores.
  
4.2 Els membres de la comissió de valoració, titulars i suplents, seran nomenats nominalment mitjançant una resolució de l'Alcaldia, que serà exposada al públic, durant un termini de 10 dies hàbils, i notificada individualment a les persones designades.
  
4.3 Tots els membres de la comissió de valoració, llevat del seu president, hauran de ser funcionaris o funcionàries de carrera i pertànyer al grup de titulació B o superior, i almenys la meitat més un d'aquests hauran de tenir una titulació corresponent a la mateixa àrea de coneixements del lloc convocat.
  
4.4 Per a poder actuar i adoptar vàlidament els seus acords, hi hauran de concórrer i estar presents sempre, almenys, la meitat més un dels membres de la comissió de valoració.
  
4.5 Tots els membres de la comissió de valoració, inclosos el secretari d'aquesta i el representant del personal treballador, actuaran amb veu i vot.
  
4.6 Pel que fa a la resta, el règim jurídic de la comissió de valoració es regirà pel que disposa l'article 21 del Decret 33/1999, de 9 de març, del Govern Valencià.
  
Cinquena. Mèrits puntuables i barem aplicable
  
La puntuació dels mèrits que es detallen a continuació s'efectuarà d'acord amb el barem següent:
  
Serveis prestats en les distintes administracions públiques: es valoraran, fins a un màxim de 5 punts, els serveis prestats com a funcionari o funcionària de carrera en qualsevol de les administracions públiques, a raó de 0,25 punts per cada trimestre complet de serveis. Si aquests serveis s'hagueren desenvolupat en qualssevol entitats pertanyents a l'administració local, es valoraran a raó de 0,50 punts per trimestre.
  
Grau personal: el grau personal consolidat se valorarà, d'acord amb el barem següent:
  
Nivells 35-48 4 punt
  
Nivells 33-63 6 punts
  
Nivells 67-52 0 punts
  
Nivells 25-95 8 punts
  
Possessió de titulacions acadèmiques: l'acreditació de la possessió de títols acadèmics es valorarà de la forma següent:
  
Títol de llicenciatura en Dret 2 punts
  
Títol de doctorat en Dret 3 punts
  
 Cursos de formació i perfeccionament: es valoraran, amb un màxim de 10 punts, els cursos de formació i perfeccionament directament relacionats amb les funcions pròpies del lloc de treball descrites en la base primera (contractació administrativa i personal), així com els coneixements en matèria d'informàtica, de conformitat amb el barem següent:
  
De 10 a 24 hores 0,50 punts/curs
  
De 25 a 49 hores 0,75 punts/curs
  
De 50 a 99 hores 1 punt/curs
  
De 100 hores endavant 2 punts/curs
  
Es valoraran igualment en aquest apartat, dins del límit màxim global de 10 punts i d'acord amb el mateix barem adés assenyalat, l'ensenyament de cursos formatius destinats a empleats públics, sobre matèries relacionades amb l'administració pública.
  
 Coneixement del valencià: acreditat per l'oportú certificat de la Junta Qualificadora de Coneixements de Valencià, que es valorarà segons el barem següent:
  
Coneixements orals 0,25 punts
  
Coneixements elementals 0,50 punts
  
Coneixements mitjans 0,75 punts
  
Coneixements superiors 1 punt
  
Els diversos nivells no seran acumulables, de manera que la puntuació obtinguda per un determinat curs exclourà els de nivell inferior.
  
Mèrits específics: es valorarà, amb un màxim de 2 punts, l'experiència en l'exercici de llocs de treball que tinguen atribuïdes específicament funcions relacionades amb les pròpies del lloc de treball objecte de la convocatòria (contractació administrativa o personal), d'acord amb el següent barem:
  
- En llocs pertanyents al grup de titulació B: 0,15 punts per trimestre complet de serveis prestats.
  
- En llocs pertanyents al grup de titulació A: 0,25 punts per trimestre complet de serveis prestats.
  
- Es valorarà igualment amb 2 punts l'exercici professional de l'advocacia, mitjançant l'acreditació de la col·egiació obligatòria, sempre que ho siga com a exercitant i, com a mínim, tres any immediatament anteriors a la data de la convocatòria d'aquest concurs. S'obtindrà 1 punt addicional quan s'acredite haver efectuat aquest exercici en representació i defensa de qualsevol de les administracions públiques.
  
Sisena. Valoració i acreditació de mèrits
  
6.1 Tots els mèrits hauran d'acreditar-se mitjançant certificats o documents originals o per fotocòpies degudament compulsades.
  
6.2 Els cursos només es valoraran si van ser convocats o homologats per instituts o escoles oficials de formació de funcionaris, així com els convocats o organitzats per qualssevol òrgans de les administracions públiques, col·legis professionals, federacions d'entitats locals o sindicats, sempre que estiguen inclosos en plans de formació ocupacional, o de formació contínua adreçada a empleats o empleades públics.
  
6.3 Aquelles activitats de naturalesa diferent als cursos, com ara jornades, trobades, debats o altres anàlogues, no podran ser objecte de valoració. Els seminaris sols es valoraran si s'acredita que tenen la mateixa naturalesa i metodologia que els cursos.
  
6.4 L'exercici professional de l'advocacia s'acreditarà mitjançant l'aportació de l'original o fotocòpia compulsada de la targeta de col·legiat expedida pel col·legi oficial corresponent. Caldrà aportar igualment un certificat emés per aquest, amb la indicació expressa de la data de la col·legiació, de la condició d'exercitant, així com del fet que aquestes circumstàncies es mantenen en la data de convocatòria del concurs. També caldrà aportar còpies compulsades de resolucions judicials o altres tràmits realitzats davant d'òrgans judicials, on es figure com a lletrat o lletrada en representació i defensa de qualsevol de les administracions públiques.
  
6.5 Només es valoraran aquells mèrits obtinguts o computats fins al dia en què finalitze el termini de presentació d'instàncies, que s'hauran de detallar sempre en la sol·licitud de participació i acreditar-se documentalment.
  
Setena. Resolució del concurs
  
7.1 La comissió de valoració es reunirà a les 09.00 hores del primer dia hàbil, no dissabte, següent a la finalització del termini de presentació d'instàncies, al saló de sessions de la casa consistorial, a fi d'avaluar els mèrits al·legats per les persones concursants.
  
7.2 La comissió de valoració, avaluats els mèrits aportats per les persones aspirants, formularà una proposta de resolució, on s'adjudicarà provisionalment el lloc convocat. Aquesta proposta inclourà una relació de la totalitat dels concursants, ordenada de major a menor puntuació total, amb la indicació de la puntuació obtinguda per cadascun d'ells en cada apartat del barem aprovat.
  
7.3 La proposta d'adjudicació provisional haurà de ser exposada al públic al tauler d'anuncis de l'ajuntament, durant el termini de 10 dies hàbils, a l'efecte de la presentació de reclamacions per les persones que concursen.
  
Sols podrà suprimir-se aquest tràmit en el cas que totes les persones renuncien per escrit a l'exercici d'aquest dret. En aquest cas, així com en el supòsit que no es presentara cap reclamació, la proposta d'adjudicació provisional s'entendrà esdevinguda automàticament definitiva.
  
En cas contrari, la comissió de valoració resoldrà les reclamacions que s'hagen presentat i formularà una proposta d'adjudicació definitiva del lloc, que s'elevarà a l'autoritat convocant.
  
7.4 En el termini de tres dies hàbils, comptadors des de l'endemà de la publicació de la proposta d'adjudicació provisional, la persona aspirant proposada per la comissió de valoració haurà de presentar al Registre d'Entrades de l'ajuntament, mitjançant un original o còpia compulsada, els documents acreditatitus de les condicions per a prendre part en el concurs a què es refereix la base segona, que són les següents:
  
- Resolució de nomenament i acta de presa de possessió com a funcionari de carrera, pertanyent al grup de titulació B.
  
 - Certificat expedit per l'administració pública on haja prestat serveis, acreditatiu de no trobar-se en situació de suspens en ferm, ni d'excedent voluntari per interés particular.
  
- Fotocòpia compulsada de la titulació exigida.
  
- Declaració jurada de no estar sotmés a cap causa d'incapacitat ni incompatibilitat, així com de no estar inhabilitat penalment per a l'exercici de funcions públiques, ni haver sigut separat mitjançant expedient disciplinari de qualsevol administració o treball públic.
  
- Certificat mèdic oficial que acredite que la persona aspirant no pateix cap malaltia ni defecte físic que impedisca l'exercici de les funcions corresponents al lloc de treball.
  
7.5 Si dins del termini indicat, i llevat de casos de força major degudament justificada, la persona aspirant proposada de forma provisional no presenta aquesta documentació o no compleix els requisits exigits per a prendre part en el concurs, quedaran anul·lades totes les seues actuacions, sense perjudici de la responsabilitat penal en què haguera pogut incórrer per falsedat.
  
En aquest cas, la comissió de valoració formularà una proposta d'adjudicació provisional a favor de la persona següent de la relació que haja obtingut major puntuació, que serà requerida igualment per a presentar la documentació exigida dins del termini de tres dies hàbils.
  
Si cap de les persones aspirants compleix els requisits exigits, la comissió de valoració elevarà una proposta de declaració del concurs com a desert.
  
7.6 La resolució del concurs correspondrà a l'Älcaldia, d'acord amb la proposta d'adjudicació definitiva formulada per la comissió de valoració, que amb aquest objecte tindrà caràcter vinculant. En qualsevol cas, hauran de quedar acreditades en el procediment, com a fonaments de la resolució adoptada, l'observança del procediment degut i la valoració final dels mèrits de les persones candidates.
  
7.7 L'Alcaldia únicament podrà declarar desert el concurs si cap de les persones aspirants obté la qualificació mínima de 15 punts, o si cap d'elles compleix els requisits exigits en la base segona per a prendre part en el concurs.
  
7.8 La resolució del concurs es publicarà en el Diari Oficial de la Generalitat Valenciana.
  
Vuitena. Cessament i presa de possessió
  
8.1 El cessament en l'actual lloc de treball haurà de produir-se en el termini de tres dies hàbils, comptadors des de l'endemà de la notificació de la resolució del concurs. No obstant això, l'Alcaldia d'aquest ajuntament podrà concedir al funcionari o funcionària que haja obtingut la destinació un ajornament del cessament, motivat en necessitats del servei, fins a un màxim de 20 dies hàbils.
  
8.2 El termini per a prendre possessió serà de tres dies hàbils si no implica un canvi de residència del funcionari o funcionària, o d'un mes si comporta aquest canvi o reingrés al servei actiu. Aquest termini començarà a comptar-se a partir de l'endemà del cessament.
  
Novena. Destinacions
  
9.1 La destinació adjudicada serà irrenunciable, llevat que abans de finalitzar el termini de presa de possessió s'haguera obtingut una altra destinació mitjançant convocatòria pública.
  
9.2 La destinació adjudicada es considerarà de caràcter voluntari i en conseqüència no generarà dret al pagament d'indemnització per cap concepte, sense perjudici de les excepcions establides en el règim de les excepcions previstes en el règim d'indemnitzacions per raó del servei.
  
Deu. Legislació supletòria
  
Per a allò no previst en aquestes bases que regeixen la convocatòria per a la provisió del lloc de treball de tècnic de personal d'aquest ajuntament caldrà ajustar-se al que disposen la Llei 7/1985, de 2 d'abril, Reguladora de les Bases de Règim Local; Llei 30/1984, de Mesures per a la Reforma de la Funció Pública; Reial Decret 781/1986, de 18 d'abril, pel qual s'aprova el text refós de les disposicions legals vigents en matèria de règim local, en aquells preceptes que siguen bàsics; Text Refós de la Llei de la Funció Pública Valenciana, aprovada pel Decret de 24 d'octubre de 1985; el Decret 33/1999, de 9 de març, del Govern Valencià, pel qual s'aprova el Reglament de Selecció, Provisió de Llocs de Treball i Carrera Administrativa dels funcionaris inclosos en l'àmbit d'aplicació de la Llei de la Funció Pública Valenciana; y supletòriament pel Decret 364/1995, de 10 de març, pel qual s'aprova el Reglament General d'Ingrés del Personal al Servei de l'Administració General de l'Estat y de Provisió de Llocs de Treball i de Promoció Professional dels Funcionaris Civils de l'Administració General de l'Estat, així com la resta de legislació que siga d'aplicació supletòria i pertinent.
  
Onze. Recursos
  
Contra aquestes bases de la convocatòria de provisió, que posen fi a la via administrativa, s'hi podrà interposar potestativament un recurs de reposició, en el termini d'un mes comptador des de l'endemà de la seua publicació, davant del mateix òrgan que les va aprovar, o impugnar-les directament davant la Sala Contenciosa Administrativa del Tribunal Superior de Justícia de la Comunitat Valenciana, en el termini e dos mesos comptadors des de l'endemà de la seua publicació, a través del recurs contenciós administratiu.
  
En el cas que s'optara per interposar-hi un recurs de reposició, no se'n podrà interposar un de contenciós administratiu fins que siga resolt expressament el recurs de reposició, comptant-se el termini de dos mesos per a acudir a la via judicial des de l'endemà de la recepció de la notificació d'aquesta resolució expressa. Si, una volta interposat el recurs de reposició, transcorre el termini d'un mes sense que s'haja obtingut una resolució expressa, s'entendrà desestimat, i l'interessat podrà interposar el recurs contenciós administratiu en els sis mesos següents a la finalització del termini per a dictar aquesta resolució expressa.